Wo spěchowanju projektow za druhu połojcu lěta rozsudźa
Budyšin (SN/CoR). Wuwzaćnje koronakrizy dla móžachu zajimcy hač do 11. meje Załožbje za serbski lud próstwy wo spěchowanje wosebiteho projekta zapodać, kotrež chcedźa w druhej połojcy lěta 2020 přewjesć. „Dohromady smy 46 próstwow dóstali. Z toho pak su jednu zaso cofnyli, a jednu dyrbjachmy wotpokazać, dokelž njebě sčasom dóšła“, rozłožuje Nicole Zimmermannec, kotraž je za controlling kaž tež za regionalne projekty w załožbje zamołwita.
Mjez 44 projektami su wjacore mjeńše we wobjimje hač do tysac eurow, w kotrychž proša wšelakore domizniske towarstwa, kaž na přikład Njeswačanske, wo podpěru, zo bychu sej serbsku narodnu drastu kupić a w swojich wustajeńcach prezentować móhli. Loni je załožba nakup dźělow narodneje drasty z nimale 50 000 eurami spěchowała, we wjetšim wobjimje tež za rejwanske skupiny.
Zašły tydźeń (12.5.2020) je Feliks Cyž (SJ Chrósćicy) wo nowosćach Sportoweje jednotki Chrósćicy rozprawjał. Dóstali smy nětko tež wobraz z nowej dwurěčnej taflu w Chróšćanskim sportowym centrumje, kotruž běchu we wobłuku sakskeho fondsa „Łužica – žiwa dwurěčnosć“ zhotowić dali. Foto: Maksimilian Zahrodnik
Čłonojo wobswětoškitneje organizacije BUND su so składnostnje dźensnišeho swětoweho dnja pčołkow na akciji před Berlinskim Reichstagom wobdźělili: Woni mjetachu samopaslene insekty do powětra, zo bychu na to skedźbnili, zo je mnohotnosć překasancow w přirodźe dźeń a bóle wohrožena. Foto: dpa/Wolfgang Kumm
Pod hesłom „Z wotstawkom na 2000 jrjeńši kinowy comeback“ je dźensa Budyske kino zaso swoje wrota wotewrěło. Hladajo na aktualne połoženje nastupajo koronawirus su Budyscy wobhospodarjerjo kina zhromadnje ze strowotniskim zarjadom plan naprawow k škitej zdźěłali. Tak maja wotnětka w domje stacije k desinfikowanju rukow, kaž šef kina Andreas Schneider pokazuje. Wužiwajomne městna w jednotliwych kinowych žurlach su za lěpši přehlad čisłowane. Foto: Carmen Schumann
Sprjejcy (JoS/SN). Blisko saksko-braniborskeje krajneje mjezy je Łužiska a srjedźoněmska towaršnosć hórnistwoweho zarjadnistwa (LMBV) projekt nastorčiła, zo by poćeženje ze zerzawcom w Sprjewi a w Małej Sprjewi pomjeńšiła. To je na dobro přewšo poćeženeju wotrězkow Sprjewje wot Rulec młyna hač k předzawěrje Grodkowskeje rěčneje zawěry a Małeje Sprjewje mjez Bórkhamorom a wuliwom do Sprjewje pola Sprjejc. Tak tworja zdobom dalše wěstoty tež za Błóta. Zwoprawdźejo koncept haćenja chcedźa mnóstwo w Sprjejčanskej rynje wotsadźeneho zerzawca krok po krok pomjeńšić.
Waršawa (JBR/SN). Najrjeńši měsac lěta meja je w cyrkwi Pólskeje za prěnje swjate woprawjenje předwidźany. To so dźewjećlětne holcy kaž hólcy na drohe dary a wobjed z wjele ludźimi w hosćencach wjesela. Swjatočnosće su kaž małe kwasy. W běłych, pyšnych šatach holčki kaž njewjesty wupadaja. Tež kmótřa a swójbni t 2000 ón dźeń na pjenjezach njelutuja.Lětsa pak je koronawirusa dla wšitko hinak. Biskopja su tuž namjetowali swjatočnosć na klětu přestorčić. Móža pak dźěsću sakrament tež w małej skupinje – jeno ze staršimaj a kmótru/kmótom – spožčić, a to na Božich mšach přez cyły tydźeń, štož móže hač do junija/julija trać. Dale kruće předpisany pak je wěriwym škit za hubu a nós tež w cyrkwi. Jenož měšnik tajki njetrjeba. Dalši swójbni móža sej ceremoniju w interneće wobhladać, su-li so sčasom přizjewili.Na cyle wosebity škit nosa a huby za prěnjowoprawjenske dźěći su křesćanske wobchody přihotowane. Za holcy maja běłe a za hólcow čorne zakryća, a to ze złoćanym abo slěbornym monogramom IHS, symbo ...
szl_Latn ces_Latn szl_Latn szl_Latn bos_Latn pol_Latn szl_Latn szl_Latn